ટેક મહિન્દ્રા લિમિટેડ  (ટેકએમ (TechM) ) અગાઉની મહિન્દ્રા બ્રિટિશ ટેલિકોમ  (એમબીટી (MBT) ) એ એક ઇન્ફોર્મેશન ટેક્નોલોજી સેવાઓ આપતી કંપની છે, જેનું મુખ્ય મથક ભારતના પૂના શહેરમાં છે. તે મહિન્દ્રા જૂથ અને બીટી ગ્રુપ પીએલસી(BT Group plc), યુકે(UK) વચ્ચેનું સંયુક્ત સાહસ છે, જેમાં M&M (મહિન્દ્રા એન્ડ મહિન્દ્રા) 44 ટકા અને BT 39 ટકા હિસ્સો ધરાવે છે. ટેક મહિન્દ્રા પૂના ખાતે પોતાનું મુખ્ય મથક ધરાવે છે. ટેક મહિન્દ્રા ખૂબ જ ઝડપથી વૃદ્ધિ પામીને ભારતની પાંચમા ક્રમની સૌથી મોટી સોફ્ટવેર નિકાસકાર (નાસકોમ, 2009) અને ભારતની પ્રથમ સૌથી મોટી સોફ્ટવેર સેવા આપતી કંપની બની છે (વોઇસ એન્ડ ડેટા, 2009). માર્ચ 2010 પ્રમાણે, તે 33,524 કર્મચારીઓ ધરાવે છે.

ટેલિકોમ સોલ્યુશન્સ પૂરા પાડવાની તેની મુખ્ય ક્ષમતાની સાથે ટેક મહિન્દ્રા આઇટી સ્ટ્રેટજી અને સિસ્ટમ ઇન્ટીગ્રેશન માટે કન્સલ્ટીંગથી માંડીને એપ્લીકેશન ડેવલપમેન્ટ અને મેઇન્ટેનન્સ, બીપીઓ(BPO), ઇન્ફ્રાસ્ટ્રક્ચર મેનેજમેન્ટ, સિવીલ સર્વિસીઝ, નેટવર્ક ટ્રાન્સફોર્મેશન સોલ્યુશન્સ એન્ડ સર્વિસીઝ, વેલ્યુ એડેડ સર્વિસીઝ અને પ્રોડક્ટ એન્જિનિયરીંગ સહિતની વિવિધ સેવાઓ પૂરી પાડે છે. ટેક મહિન્દ્રા આઇએસઓ 9008:2000 દ્વારા પ્રમાણિત છે અને તેનું એસઇઆઇ-સીએમએમઆઇ (SEI-CMMi) લેવલ 2 અને એસઇઆઇ-પીસીએમએમઆઇ (SEI-PCMMi) લેવલ 3ની કક્ષાએ મૂલ્યાંકન કરવામાં આવ્યું હતું. ટેક મહિન્દ્રાના બધા જ ડેવલપમેન્ટ સેન્ટરો બીએસ5542 (BS5543)થી પ્રમાણિત છે.

બીટી (BT), એટીએન્ડટી (AT&T), આલ્કાટેલ-લ્યુસેન્ટ અને ઓટુ (O2) તેના મુખ્ય ગ્રાહકોમાં સ્થાન ધરાવે છે.
કંપની પોતાની આવકનો જંગી ભાગ તે યુકે(UK)થી મેળવે છે, પરંતુ તે યુએસ(US), કોન્ટિનેન્ટલ યુરોપ, એએનઝેડ(ANZ), કેનેડા અને મધ્ય પૂર્વ જેવા મોટા રાષ્ટ્રોમાં પણ આક્રમક રીતે વિસ્તરણ કરી રહી છે.

તેની એક્ઝિક્યુટીવ મેનેજમેન્ટ ટીમમાં વિનીત નય્યર (વાઇસ ચેરમેન, એમડી અને સીઇઓ), સોંજોય આનંદ (ચીફ ફાઇનાન્સિયલ ઓફિસર), એલ. રવિચન્દ્રન (પ્રેસિડેન્ટ - આઇટી સર્વિસીઝ), સુજીત બક્ષી (પ્રેસિડેન્ટ – કોર્પોરેટ અફેર્સ અને બીપીઓ), અતુલ કુંવર (ચીફ બિઝનેસ ડેવલપમેન્ટ ઓફિસર), રાજીવ રત્નાકર (ઇવીપી ઓફ કોર્પોરેટ સ્ટ્રેટજી), રાકેશ સોની (ચીફ ઓપરેટિંગ ઓફિસર)નો સમાવેશ થાય છે.

સીમાચિહ્નો
 1986 - ભારતમાં નિગમ તરીકે સ્થાપના
 1987 - કારોબારની શરૂઆત
 1993 - એમબીટી(MBT) ઇન્ટરનેશનલ ઇનકોર્પોરેશનને ભેળવી દેવાઇ., પ્રથમ વિદેશી પેટાકંપની
 1994 - બીવીક્યુઆઇ (BVQI) દ્વારા આઇએસઓ 9009નું પ્રમાણપત્ર એનાયત થયું
 1995 - યુકે(UK) શાખાની સ્થાપના
 2001 - એમબીટી જીએમબીએચ(MBT GmbH), જર્મની ઇનકોર્પોરેટેડને સમાવી લેવામાં આવી. બીવીક્યુઆઇ (BVQI) દ્વારા ફરીથી આઇએસઓ 9001:1994 પ્રમાણપત્ર અપાયું.
 2002 - કેપીએમજીના એસઇઆઇ સીએમએમના લેવલ 2 પર પરીક્ષણ. એમબીટી સોફ્ટવેર ટેક્નોલોજીસ પીટીઇ. લિમિટેડ, સિંગાપોર નિગમનની સ્થાપના.

 2005 - એક્સેસ ટેક્નોલોજીસ (ઇન્ડિયા) પ્રાઇવેટ લિમિટેડને તેની યુએસ અને સિંગાપોર પેટાકંપનીઓ સાથે હસ્તગત કરવામાં આવી.

કેપીએમજી દ્વારા એસઇઆઇ સીએમએમઆઇના લેવલ 3 પર પરીક્ષણ
 2006 - નામ બદલીને ટેક મહિન્દ્રા લિમિટેડ કરવામાં આવ્યું. ક્યુએઆઇ ઇન્ડિયા દ્વારા એસઇઆઇ પીપલ-સીએમએમ(પી-સીએમએમ)ના લેવલ 4 પર પરીક્ષણ. પૂના ખાતે નવી સવલતનું સર્જન કરવા માટે જંગી સફળ આઇપીઓ થકી રૂ. 46.5 મિલિયન ($1 મિલિયન) એકત્ર કરવામાં આવ્યા, જે 9,000 કર્મચારીઓની ક્ષમતા ધરાવે છે. કેન્વાસએમ(CanvasM) નામ હેઠળ મોટોરોલા ઇન્ક. સાથે સંયુક્ત સાહસની રચના કરવામાં આવી.
 2007 - આઇપોલિસી(iPolicy) નેટવર્ક પ્રાઇવેટ લિમિટેડનું સંપાદન કર્યું. સમાજના તરછોડાયેલા વર્ગની જરૂરિયાતો પૂર્ણ કરવા માટે ટેક એમ ફાઉન્ડેશનની સ્થાપના.
 2009 -ટેક મહિન્દ્રા સત્યમ માટેની બોલી(બિડ) જીતી.ટેક મહિન્દ્રાએ સત્યમ કમ્પ્યૂટર સર્વિસીઝ માટેની બિડ જીતી લીધી. ટેક મહિન્દ્રાએ સત્યમ માટે શેરદીઠ રૂ. 58.90ની બોલી કહી હતી, જ્યારે અન્ય સ્પર્ધક લાર્સન એન્ડ ટુબ્રોએ રૂ. 45.90ની બોલી કહી હતી. 

2008-09ના સત્યમ કૌભાંડ બાદ, ટેક મહિન્દ્રાએ સત્યમ કમ્પ્યૂટર સર્વિસીઝ માટે બિડ કરી હતી, અને કંપનીમાં 31 ટકા હિસ્સા માટે શેરદીઠ રૂ. 59ની બિડ કરીને તેણે મજબૂત પ્રતિસ્પર્ધી લાર્સન એન્ડ ટુબ્રો સામે જીત મેળવીને ટોચની બિડર બની હતી. બિડ્ઝનું મૂલ્યાંકન કર્યા બાદ, 13મી એપ્રિલ 2009ના રોજ સત્યમ કમ્પ્યૂટરના સરકાર દ્વારા નીમવામાં આવેલા બોર્ડની જાહેરાત થઇ: "તેના બોર્ડ ઓફ ડિરેક્ટરોએ ટેક મહિન્દ્રાના નિયંત્રણ હેઠળની પેટાકંપની, વેન્ચરબે કન્સલ્ટન્ટ્સ પ્રાઇવેટ લિમિટેડને કંપનીનો નિયંત્રિત હિસ્સો મેળવવા માટે સર્વોચ્ચ બિડર તરીકે પસંદ કરી છે. જો કે તે માટે કંપની લો બોર્ડની મંજૂરી જરૂરી છે." પેટાકંપની દ્વારા તે સત્યમના વેચાણની બિડી જીતી ગઇ, જે કંપની તેના કરતાં કર્મચારીઓની સંખ્યાની દૃષ્ટિએ બમણી મોટી હતી.

ટેક મહિન્દ્રા ઇક્વિટીના પ્રેફરેન્શિયલ ઇસ્યુ દ્વારા સત્યમમાં 31 ટકા હિસ્સા માટે 17.6 બિલિયન ભારતીય રૂપિયા (US$354 મિલિયન) ચૂકવશે. તે સત્યમના અન્ય શેરધારકો પાસેથી જાહેર ઓફર કરીને વધુ 20 ટકા ઇક્વિટી પણ હસ્તગત કરશે.વિશ્લેષકોના મતે, સત્યમમાં બહુમતી હિસ્સો ખરીદવાનો ટેક મહિન્દ્રાનો નિર્ણય ટેલિકોમ્યુનિકેશન ઉદ્યોગ બહારના ગ્રાહકોને આવતા રોકે તેવી શક્યતા છે. પરંતુ ટેક મહિન્દ્રાના કેટલાક મુખ્ય મેનેજરો તેમની અગાઉની નોકરીમાંથી અન્ય ઉદ્યોગોનો પણ અનુભવ મેળવી ચૂક્યા છે, તેમ નય્યરે જણાવ્યું હતું.

સત્યમ બદલાઇને મહિન્દ્રા સત્યમ થઇ 

21 જૂન, 2009ના રોજ સત્યમ બિડનું પરિણામ ટેક મહિન્દ્રાની તરફેણમાં આવ્યા બાદ સત્યમ કમ્પ્યૂટર સર્વિસીઝ લિમિટેડે (NYSE: SAY) તેનું નવું બ્રાન્ડ નામ "મહિન્દ્રા સત્યમ"નું અનાવરણ કર્યું.

પેટાકંપનીઓ
કંપનીની પેટાકંપનીઓમાં ટેક મહિન્દ્રા (અમેરિકાઝ) ઇન્ક., ટેક મહિન્દ્રા જીએમબીએચ, ટેક મહિન્દ્રા (સિંગાપોર) પીટીઇ. લિમિટેડ., ટેક મહિન્દ્રા (આરએન્ડડી સર્વિસીઝ) લિમિટેડ, ટેક મહિન્દ્રા (થાઇલેન્ડ) લિમિટેડ અને પીટી ટેક મહિન્દ્રા ઇન્ડોનેશિયાનો સમાવેશ થાય છે. જાન્યુઆરી 2007માં, કંપનીએ આઇપોલિસી નેટવર્ક પ્રાઇવેટ લિમિટેડ (નવું નામ આઇપોલિસી નેટવર્ક લિમિટેડ)ને હસ્તગત કરી હતી, જે એન્ટરપ્રાઇસીઝ અને સર્વિસ પ્રોવાઇડર્સ માટે નેક્સ્ટ જનરેશન, કેરિયર-ગ્રેડ ઇન્ટીગ્રેટેડ નેટવર્ક સિક્યોરિટીઝ સોલ્યુશન્સ વિકસિત કરે છે. જુલાઇ 2008માં, ટેક મહિન્દ્રા લિમિટેડે જાહેરાત કરી કે ટેક મહિન્દ્રા (આરએન્ડડી સર્વિસીઝ) ઇન્ક યુએસએ કે જે કંપનીની સંપૂર્ણ માલિકીની પેટાકંપની છે તેને ટેક મહિન્દ્રા અમેરિકાઝ ઇન્ક. યુએસએ સાથે ભેળવી દેવામાં આવી છે, જે કંપનીની જ પોતાની માલિકીની પેટાકંપની છે.

પ્રતિસ્પર્ધીઓ 
કંપનીના પ્રતિસ્પર્ધકો ટાટા કન્સલ્ટન્સી સર્વિસીઝ, કોગ્નીઝન્ટ ટેક્નોલોજીસ સોલ્યુશન્સ, એરિસેન્ટ, ઇન્ફોસિસ, વિપ્રો, એચસીએલ(HCL) ટેક્નોલોજીસ, આલ્કાટેલ લ્યુસેન્ટ છે.

કારોબારનાં વિશ્વવ્યાપક સ્થળો 

ટેક મહિન્દ્રા વૈશ્વિક કક્ષાએ 14 દેશોમાં 24 સ્થાનો પર કામગીરી ધરાવે છે, જેમાં 11 સ્ટેટ-ઓફ-ધ-આર્ટ (અત્યંત વિકસિત, નમૂનારૂપ) ડેવલપમેન્ટ સેન્ટર્સ અને 13 અમેરિકા, યુરોપ, મધ્ય-પૂર્વ, આફ્રિકા અને એશિયા-પેસિફિકમાં 13 વેચાણ ઓફિસોનો સમાવેશ થાય છે.

 એશિયા પેસિફિક:  પૂના, મુંબઇ, બેંગલુરુ, નોઇડા, કાલકાતા, ચંદીગઢ, ચેન્નાઇ, જયપુર, હૈદરાબાદ, સિંગાપોર, સિડની, મેલબર્ન, ઓકલેન્ડ, બેંગકોક, તાઇપેઇ, જકાર્તા, કુઆલા લુમ્પુર
 યુરોપ:  મિલ્ટન કેઇન્સ, બેલફાસ્ટ, મ્યુનિક, ડસલડોર્ફ, રોમ, બ્રસેલ્સ
 અમેરિકા:  પિસ્કાટાવે ટાઉનશિપ, ન્યૂ જર્સી, આલ્ફારેટ્ટા, જ્યોર્જિયા, ટોરન્ટો, રિચાર્ડસન, ટેક્સાસ, બર્ન્સવિલે, મિનેસોટા, સાન જોઝ, કેલિફોર્નિયા
 મધ્ય પૂર્વ અને આફ્રિકા:  દૂબઇ, કૈરો, તેલ અવિવ

સંદર્ભો

બાહ્ય લિંક્સ
ટેક મહિન્દ્રાની સત્તાવાર વેબસાઇટ
ધી મહિન્દ્રા લિન્ક
સત્યમની સત્તાવાર લિન્ક
ડેટાબેઝ મટિરીયલ્સ

ભારતની સોફ્ટવેર કંપનીઓ
બોમ્બે સ્ટોક એક્સચેન્જમાં સૂચિબદ્ધ કંપનીઓ
1986માં સ્થપાયેલી કંપનીઓ
આઉટસૉર્સિંગ કંપનીઓ
પૂના સ્થિત સોફ્ટવેર કંપનીઓ
મહિન્દ્રા જૂથ